Le Mespris de la vie et consolation contre la mort/« En l’assemblée assise au tournois Olympicque »
# Le Mespris de la vie et consolation contre la mort/« En l’assemblée assise au tournois Olympicque »

### CCIII.

EN L'ASSEMBLEE assise au tournois Olympicque L'un vient sollicité d'honneste amibition, D'estendre en mieus courant sa reputation, L'autre de s'enrichir à meiner son trafficque,

L'autre que l'avarice, ou la gloire ne picque Pour former son esprit de bonne instruction Par la diversité de tant de nation Afin de s'en aider, & servir au publicque

De mesme l'homme vient comme dans un marché En ce monde divers ou l'un est entasché De rancune & d'envie, & l'autre d'avarice :

Mais ceux que le Seigneur plus saintement conduit, En la divinité mettent tout leur déduit Meditant à la mort, & font à Dieu service.

